# PREDMET: INFORMATIKA

# UČITELJ: Dario Šincek

## RAZRED: 5.-8.

|  |  |
| --- | --- |
| OCJENA | USVOJENOST SADRŽAJA |
| ODLIČAN (5) | Povezuje usvojeno znanje s drugim sličnim sadržajima. |
| VRLO DOBAR (4) | Poznaje sve nastavne sadržaje, ali ih ne povezuje sa sličnim sadržajima. |
| DOBAR (3) | Poznaje osnovne pojmove vezane uz trenutno gradivo. |
| DOVOLJAN (2) | Prisjeća se osnovnih pojmova uz pomoć učitelja. |
| NEDOVOLJAN (1) | Ne razumije riječi, osnovne fraze i upute učitelja. Ne pokazuje interes za ovladavanje sadržajima. |
| OCJENA | PRIMJENA ZNANJA |
| ODLIČAN (5) | Kreativno primjenjuje usvojene vještine u novim situacijama. |
| VRLO DOBAR (4) | Primjenjuje stečeno znanje, samostalno uočava pogreške. |
| DOBAR (3) | Radi uz povremenu pomoć učitelja, pogreške uočava i ispravlja ih uz pomoć učitelja. |
| DOVOLJAN (2) | Radi uz pomoć i samostalno ne uočava pogreške. |
| NEDOVOLJAN (1) | Ne razumije sadržaje. Ne prepoznaje osnovne izraze niti uz pomoć učitelja. |
| OCJENA | PRAKTIČAN RAD (ODNOSI SE NA ŠKOLSKI I DOMAĆI RAD VEZAN UZ TRENUTNO GRADIVO TE PROJEKTE ZADATKE) |
| ODLIČAN (5) | S lakoćom shvaća radni zadatak te ga isto tako lako rješava na računalu  Prilikom rješavanja zadataka dodaje svoje kreativne ideje i zamisli za što bolji rezultat. |
| VRLO DOBAR (4) | Uglavnom shvaća radni zadatak te ga vrlo dobro rješava na računalu  Prilikom rješavanja zadataka uglavnom se drži zadanog kako bi postigao rezultat. |
| DOBAR (3) | Djelomično shvaća radni zadatak te ga dobro rješava na računalu. Prilikom rješavanja zadataka djelomično se drži zadanog kako bi postigao rezultat. |
| DOVOLJAN (2) | Teško, a ponekad uopće ne shvati radni zadatak pa ga ponekad nije ni u mogućnosti izvesti na svom računalu. Rješava zadatke uz dodatnu pomoć. |
| NEDOVOLJAN (1) | Ne razumije radni zadatak, ne izvodi radni zadatak. Ne izvršava domaće i školske zadaće te projektnu nastavu. |
| OCJENA | AKTIVNOST |
| ODLIČAN (5) | Iznimno je nadaren, marljiv, zainteresiran, aktivan. Savjesno pristupa radu. Samoinicijativno se javlja. Teži originalnosti i pokušava  naći svoj put do rješenja. Djeluje poticajno na ostale učenike. Usredotočen na rad. Pozorno sluša na satu |
| VRLO DOBAR (4) | Aktivno sudjeluje u nastavi, ali nedovoljno siguran u sebe  U samostalnom radu ne iskorištava svoje sposobnosti. Uglavnom aktivan i marljiv na satu. Uglavnom zainteresiran za  predmet i nastavne sadržaje. |
| DOBAR (3) | Površno pristupa zadacima. Nedostaje mu samostalnosti. Brzo se zasiti radom i lako odustaje od zadataka. Promjenjiv radni tempo. Uči bez razumijevanja. Katkad izbjegava obaveze. Ne ulaže dovoljno truda u  rad. |
| DOVOLJAN (2) | Ne pokazuje zanimanje za nastavne sadržaje. Izbjegava radne zadatke  Nizak radni tempo. Površan. Obaveze ne shvaća ozbiljno. Zaokupljen drugim aktivnostima u razredu. Često nemiran na satu. Nerazvijene radne navike |
| NEDOVOLJAN (1) | Ne pokazuje interes za nastavne sadržaje. Ne izvršava obaveze. Zaokupljen drugim aktivnostima. |

Zaključna ocjena ne mora biti aritmetička sredina.

Konačna ocjena donosi se na osnovi pojedinačnih ocjena iz svih elemenata ocjenjivanja.

Znanje se po potrebi provjerava i kratkim pisanim provjerama, koje ne moraju biti najavljene.

**OKVIRNI KRITERIJ OCJENJIVANJA PISANIH PROVJERA ZNANJA**

|  |  |
| --- | --- |
| ODLIČAN | 90 – 100% |
| VRLO DOBAR | 76 – 89% |
| DOBAR | 62 – 75% |
| DOVOLJAN | 50 – 61% |
| NEDOVOLJAN | 0 – 49% |

* ovi kriteriji nisu konačni i mogu se mijenjati ovisno o težini pisane provjere